ક્રાઈમ બ્રાન્ચને તપાસ દરમિયાન જાણવા મળ્યું છે કે, આ ગેંગ પાસે કુલ એક ડઝનથી વધુ દેશી તમંચા અને પિસ્તોલ સહિતના હથિયાર છે. એટલું જ નહીં તે હથિયારમાં વપરાતા ૪૦૦ રાઉન્ડ પણ હાલ તેમની પાસે છે. પોલીસનું કહેવું છે કે, ફિલ્મ શોલેમાં ગબ્બરસિંગ જેમ કારતૂસનો બેલ્ટ બનાવીને પહેરે છે તેમ આરોપીઓ પણ કારતૂસનો બેલ્ટ બનાવીને પહેરતા હતા. આરોપીઓ પાસે તમામ હથિયાર દેશી બનાવટના હોવાનું પણ પોલીસનું કહેવું છે.